****

**รายงานการประชุมเกษตรอำเภอ สำนักงานเกษตรจังหวัดแพร่ (Monthly Meeting : MM)**

**ครั้งที่ 8/2565 ประจำเดือนพฤษภาคม 2565**

**ณ ห้องประชุมพิรุณ 1 สำนักงานเกษตรจังหวัดแพร่**

**วันที่ 31 พฤษภาคม 2565**

**\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้เข้าประชุม**

1. นายประภาส สานอูป เกษตรจังหวัดแพร่

 2. นายสมเกียรติ ทะฤาษี หัวหน้ากลุ่มอารักขาพืช

 3. นางอุมาวลี ใจเอื้อ หัวหน้ากลุ่มส่งเสริมและพัฒนาเกษตรกร

 4. นางพนัชกร จันทร์ทวี หัวหน้ากลุ่มยุทธศาสตร์และสารสนเทศ

 5. นางสาวกรณ์สิรี อภิสิริรัชฎ์ หัวหน้ากลุ่มส่งเสริมและพัฒนาการผลิต

 6. นางแววตา โสภารัตนากูล (แทน) หัวหน้าฝ่ายบริหารทั่วไป

 7. นายเรืองกิตต์ พันธุ์เลิศเมธี เกษตรอำเภอเมืองแพร่

 8. นายศุภมิตร อินต๊ะ เกษตรอำเภอเด่นชัย

 9. นายภูเบศ สิริธราพงศ์ เกษตรอำเภอร้องกวาง

 10. นางหนึ่งฤทัย กองนำ เกษตรอำเภอสูงเม่น

 11. นายสำรวย ปัทม์ธรรม เกษตรอำเภอสอง

 12. นายธเนศพล วงศ์เจริญ เกษตรอำเภอหนองม่วงไข่

 13. นางจรรฎา ดีปาละ เกษตรอำเภอลอง

 14. นางสาวนงเยาว์ แก้ววิเศษ นักวิชาการส่งเสริมการเกษตรชำนาญการ
 รักษาราชการแทนเกษตรอำเภอวังชิ้น

 **ผู้เข้าร่วมประชุม**

 1. นายตุลย์ แก่นหอม นักวิชาการส่งเสริมการเกษตรชำนาญการ

 2. นายวัชระ อินโองการ นักวิชาการส่งเสริมการเกษตรปฏิบัติการ

 3. นางสาวแพงมณี ขัดนันตา นักวิชาการส่งเสริมการเกษตรปฏิบัติการ

 **เริ่มประชุมเวลา 09.00 น.**

 **ระเบียบวาระที่ 1 วาระประธานแจ้งให้ทราบ** นายประภาส สานอูป เกษตรจังหวัดแพร่ แจ้งวาระดังนี้

 **1.1 งานกรมส่งเสริมการเกษตร**

 - ไม่มี -

 **1.2 งานส่งเสริมการเกษตรภาคเหนือ** นายสมเกียรติ ทะฤาษี หัวหน้ากลุ่มอารักขาพืช แจ้งวาระ ดังนี้

 **เรื่องจากการประชุมเกษตรจังหวัดภาคเหนือ**

 1) ผลการคัดเลือกเกษตรกร บุคคลทางการเกษตรและสถาบันเกษตรกรดีเด่น ระดับเขต ประจำปี 2565

 **กลุ่มยุวเกษตรกรโรงเรียนราชประชานุเคราะห์ ๒๕ ตำบลแม่ยางตาล อำเภอร้องกวาง จังหวัดแพร่** ได้รับ**รางวัลรองชนะเลิศอันดับ 1 ประเภทบุคคลทางการเกษตรดีเด่น** สาขาสมาชิกกลุ่มยุวเกษตรกร และสาขา
ที่ปรึกษากลุ่มยุวเกษตรกร

 2) การประชุมประสานแผนพัฒนาจังหวัด ของสำนักงานเกษตรจังหวัดและศูนย์ปฏิบัติการ

 สำนักงานส่งเสริมและพัฒนาการเกษตรที่ 6 จังหวัดเชียงใหม่ จะเชิญเจ้าหน้าที่กลุ่มยุทธศาสตร์และสารสนเทศ เข้าร่วมประชุมจัดทำแผนร่วมกับศูนย์ปฏิบัติการ ในวันที่ 6 - 7 มิถุนายน 2565 ณ สำนักงานส่งเสริมและพัฒนาการเกษตรที่ 6 จังหวัดเชียงใหม่

 3) การเร่งรัดการใช้จ่ายงบประมาณ

 สำนักงานส่งเสริมและพัฒนาการเกษตรที่ 6 จังหวัดเชียงใหม่ เร่งรัดการใช้จ่ายงบประมาณ ไตรมาส ที่ 3 ซึ่งกำหนดให้มีการใช้จ่ายงบประมาณ ร้อยละ 73 ซึ่งจังหวัดแพร่ได้มีการใช้จ่ายงบประมาณร้อยละ 74.60 เกินเกณฑ์ที่เขตกำหนด

 4) การสำรวจครุภัณฑ์ สิ่งปลูกสร้าง

 - ขอให้มีการสำรวจยานพาหนะของสำนักงานเกษตรจังหวัด และสำนักงานเกษตรอำเภอ ถ้าใช้การไม่ได้ ขอให้รีบแจ้งกรมส่งเสริมการเกษตร

 - การขอรับงบประมาณด้านสิ่งก่อสร้าง หากมีการใช้ที่ดินที่อยู่ในเขตรับผิดชอบของกรมป่าไม้ ขอให้ดำเนินการขอใช้ที่ดินให้เรียบร้อยก่อน

 - การของบประมาณซ่อมแซมบ้านพัก อาคารสำนักงาน หากในบริเวณที่จะซ่อมแซม มีสิ่งที่จะก่อให้เกิดอันตรายหรือความเสียหายต่อสิ่งปลูกสร้าง เห็นควรให้จัดการนำออกจากพื้นที่ เช่น ต้นไม้ใหญ่ เป็นต้น

 5) การตัดยอดงบประมาณเหลือจ่ายของกรมส่งเสริมการเกษตร

 กรมส่งเสริมจะตัดยอดงบประมาณเหลือจ่าย ในวันที่ 30 สิงหาคม 2565 จากเดิมที่แจ้งไว้เป็นวันที่ 15 กรกฎาคม 2565 และงบประมาณเหลือจ่ายของโครงการสามารถนำไปพัฒนาต่อยอดการดำเนินงานโครงการให้มีประสิทธิภาพได้ แต่ไม่สามารถนำไปเปลี่ยนแปลงเป็นงบประมาณในการจัดซื้อครุภัณฑ์ได้

 6) กำหนดการ RW

 สำนักงานส่งเสริมและพัฒนาการเกษตรที่ 6 จังหวัดเชียงใหม่ อยู่ระหว่างการขออนุมัติเปลี่ยนแปลงงบประมาณกับกรมส่งเสริมการเกษตร หากได้ข้อสรุป และกำหนดการที่ชัดเจนจะแจ้งให้จังหวัดทราบต่อไป โดยจะเน้นการนำเสนอผลงานเด่นของจังหวัดในเวที RW ครั้งที่ 2 และแจ้งการดำเนินการประกวดเวปไซต์สำนักงานเกษตรจังหวัด ว่ายังมีการดำเนินการอย่างต่อเนื่อง

 **1.3 เรื่องจากการประชุมหัวหน้าส่วนราชการจังหวัดแพร่** นางอุมาวลี ใจเอื้อ หัวหน้ากลุ่มส่งเสริมและพัฒนาเกษตรกร แจ้งวาระ ดังนี้

 ตามที่เกษตรจังหวัดแพร่ ได้มอบหมายให้เข้าร่วมการประชุมกรมการจังหวัดแพร่ หัวหน้าส่วนราชการและหน่วยงานที่เกี่ยวข้อง ครั้งที่ 5/2565 เมื่อวันที่ 30 พฤษภาคม 2565 เวลา 09.30 น. จังหวัดแพร่ มีวาระสำคัญแจ้งในที่ประชุมฯ ดังนี้

 **(1) หัวหน้าส่วนราชการ/หน่วยงาน ที่ย้ายมาดำรงตำแหน่งใหม่/ย้ายไปดำรงตำแหน่งในจังหวัดอื่น**

 **ย้ายมาดำรงตำแหน่งใหม่**

 **- นายพูนศิล อินทะไชย**

 ตำแหน่งเดิม : อัยการผู้เชี่ยวชาญ สำนักงานอัยการภาค 5

 สำนักงานอัยการจังหวัดคดีศาลแขวงเชียงราย

 ดำรงตำแหน่ง : อัยการจังหวัดแพร่

 **- นายภูริธิษฐ์ เจริญทรัพย์**

 ตำแหน่งเดิม : อัยการผู้เชี่ยวชาญ สำนักงานอัยการภาค 4 ช่วยราชการสำนักอัยการภาค 5

 สำนักงานอัยการจังหวัดคุ้มครองสิทธิและช่วยเหลือทางกฎหมายและ
 การบังคับคดีจังหวัดเลย

 ดำรงตำแหน่ง : อัยการจังหวัดคดีเยาวชนและครอบครัวจังหวัดแพร่

 **- นายบัญชา เพชรปรางค์**

 ตำแหน่งเดิม : อัยการจังหวัดประจำสำนักอัยการสูงสุด

 สำนักงานอัยการจังหวัดเชียงราย

 ดำรงตำแหน่ง : อัยการคุ้มครองสิทธิและช่วยเหลือทางกฎหมายและการบังคับคดีจังหวัดแพร่

 **- นายศร ธิติธรรมพฤกษ์**

ตำแหน่งเดิม : ผู้บัญชาการเรือนจำอำเภอสีคิ้ว

 ดำรงตำแหน่ง : ผู้บัญชาการเรือนจำจังหวัดแพร่

 **(2) การจัดกิจกรรมเฉลิมพระเกียรติสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2565**

 ดำเนินการจัดกิจกรรมเฉลิมพระเกียรติฯ ดำเนินการจัดกิจกรรมเฉลิมพระเกียรติฯ ตลอดเดือนมิถุนายน 2565 ดังนี้

 1. จัดโต๊ะหมู่ประดิษฐานพระฉายาลักษณ์ พร้อมเครื่องราชสักการะ บริเวณอาคารสำนักงานและที่พักอาศัย

 2. จัดตกแต่งสถานที่ประดับพระฉายาลักษณ์ ประดับธงชาติไทยคู่กับธงอักษรพระนามาภิไธย ส.ท. และประดับผ้าระบายสีม่วงร่วมกับผ้าระบายสีขาว บริเวณรั้วอาคารสำนักงาน และประดับไฟให้สวยงาม

 3. พิธีเจริญพระพุทธมนต์สมโภชพระพุทธโกศัยศิริชัยมหาศากยมุนี เฉลิมพระเกียรติสมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 44 พรรษา ในวันที่
3 มิถุนายน 2565 เวลา 09.00 น. ณ วัดพระบาทมิ่งเมืองวรวิหาร

 4. กิจกรรมจิตอาสาพัฒนา เนื่องในโอกาสวันเฉลิมพระชนมพรรษาสมเด็จพระนางเจ้าสุทิดา พัชรสุธาพิมลลักษณ พระบรมราชินี เวลา 13.30 น. ณ ลานสมเด็จย่า ตำบลบ้านปิน อำเภอลอง จังหวัดแพร่

 5. พิธีปล่อยพันธุ์สัตว์น้ำ เนื่องในโอกาสวันเฉลิมพระชนมพรรษาสมเด็จพระนางเจ้าสุทิดา พัชรสุธาพิมลลักษณ พระบรมราชินี ในวันที่ 2 มิถุนายน 2565 เวลา 10.00 น. ณ อ่างเก็บน้ำแม่จั๊วะ ตำบลแม่จั๊วะ อำเภอเด่นชัย จังหวัดแพร่

 **(3) การจัดงานเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนี
พันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565**

 ดำเนินการจัดกิจกรรมเฉลิมพระเกียรติฯ ดำเนินการจัดกิจกรรมเฉลิมพระเกียรติฯ ตลอดเดือนสิงหาคม 2565 ดังนี้

 1. จัดโต๊ะหมู่ประดิษฐานพระบรมฉายาลักษณ์ พร้อมเครื่องราชสักการะ บริเวณอาคารสำนักงานและที่พักอาศัย

 2. จัดตกแต่งสถานที่ประดับพระฉายาลักษณ์ ประดับธงชาติไทยคู่กับธงอักษรพระนามาภิไธย และประดับผ้าระบายสีฟ้าร่วมกับผ้าระบายสีขาว บริเวณรั้วอาคารสำนักงาน และประดับไฟให้สวยงาม

 3. จัดให้มีการลงนามผ่านเวปไซต์สำนักงาน

 **(4) การดำเนินงานการขจัดความยากจนและพัฒนาคนทุกช่วงวัยอย่างยั่งยืน ตามหลักปรัชญาเศรษฐกิจพอเพียง**

 สำนักงานพัฒนาชุมชนจังหวัดแพร่ ขอให้หน่วยงานสังกัดกระทรงเกษตรและสหกรณ์บันทึกผลการดำเนินงานในระบบด้วย

 **(5) การเตรียมความพร้อมรับสถานการณ์อุทกภัย น้ำป่าไหลหลาก และดินโคลนถล่ม ปี 2565 ในพื้นที่จังหวัดแพร่ และ 13 มาตรการรับมือฤดูฝน ปี 2565**

 มาตรการ/การเตรียมความพร้อม

 1. จัดทำ/ปรับปรุงข้อมูลพื้นที่เสี่ยงอุทกภัย

 2. ทบทวน/จัดทำแผนเผชิญเหตุอุทกภัย

 3. ติดตาม/ประเมินความรุนแรงพื้นที่เสี่ยงภัย

 4. ประเมินพื้นที่เสี่ยงที่มีความจำเป็นต้อง ลอก รื้อ วัชพืชที่เป็นอุปสรรคต่อการไหลของน้ำในพื้นที่รองรับน้ำ

 5. มอบหมายหน่วยงานรับผิดชอบแต่ละอำเภอ

 6. ตรวจสอบความมั่นคง แข็งแรงของสิ่งก่อสร้าง สิ่งสาธารณประโยชน์ เช่น อ่างเก็บน้ำ ฝาย

 7. เตรียมความพร้อมเจ้าหน้าที่ เครื่องมือ อุปกรณ์ ช่วยเหลือสาธารณะภัยให้มีความพร้อม
ใช้งานตลอด 24 ชั่วโมง

 **(6) การรายงานผลการเบิกจ่ายงบประมาณของจังหวัดแพร่**

 ผลการเบิกจ่ายงบประมาณของจังหวัดแพร่ ภาพรวม เดือนพฤษภาคม 2565 จังหวัดแพร่มีผลการเบิกจ่ายงบประมาณอยู่ในลำดับที่ 7 ของประเทศ ร้อยละ 87

 **มติที่ประชุม** รับทราบ

 **ระเบียบวาระที่ 2 วาระรับรองรายงานการประชุมเกษตรอำเภอ (MM) ครั้งที่ 7/2565 ประจำเดือนเมษายน 2565 เมื่อวันที่ 29 เมษายน 2565**

 **มติที่ประชุม** รับรองรายงานการประชุมฯ

 **ระเบียบวาระที่ 3 วาระสืบเนื่อง**

 **3.1 ผลการเบิกจ่ายงบประมาณ ปี 2565** นางแววตา โสภารัตนากูล เจ้าพนักงานการเงินและบัญชีชำนาญงาน แจ้งวาระ ดังนี้

 งบประมาณปกติ (งบกรมส่งเสริมการเกษตร) ประจำปีงบประมาณ พ.ศ. 2565 ทางระบบสารสนเทศกองคลัง ณ วันที่ 30 พฤษภาคม 2565 ได้รับการจัดสรรงบประมาณ 11,627,950 บาท ผลการเบิกจ่าย 8,671,713.58 บาท คิดเป็นร้อยละ 74.60

 **มติที่ประชุม** รับทราบ

 **ระเบียบวาระที่ 4 วาระเพื่อทราบ**

 **4.1 ฝ่ายบริหารงานทั่วไป** นางแววตา โสภารัตนากูล เจ้าพนักงานการเงินและบัญชีชำนาญงาน แจ้งวาระ ดังนี้

 **4.1.1 กรมส่งเสริมการเกษตรเปิดรับสมัครชี้ตัว ระดับชำนาญการพิเศษ**

 กรมเปิดรับสมัครชี้ตัว ชพ. จำนวน 293 ตำแหน่ง รับสมัครตั้งแต่วันที่ 23 พ.ค. - 10 มิ.ย. 65
ทั้งนี้ กลุ่มสรรหาและบรรจุแต่งตั้งได้เปิดให้คำแนะนำชี้แจงทั้งหลักเกณฑ์ คุณสมบัติตาม career path และการจัดทำเอกสารประกอบการคัดเลือก ในวันอาทิตย์ที่ 29 พฤษภาคม 2565 เวลา 10.00 น. ผ่านระบบ Zoom
โดยฝ่ายบริหารทั่วไป ได้แจ้งให้เจ้าหน้าที่ทราบแล้ว

 **4.1.2 สรุปโดยย่อความก้าวหน้าและการเลื่อนระดับที่สูงขึ้นของตำแหน่งนักวิชาการส่งเสริมการเกษตร**

 (ตามประกาศ อ.ก.พ.กรมฯ เรื่อง หลักเกณฑ์วิธีการและเงื่อนไขการประเมินบุคคลเพื่อเลื่อนขึ้นแต่งตั้งให้ดำรงตำแหน่งประเภทวิชาการ ระดับชำนาญการและระดับชำนาญการพิเศษ ลงวันที่ 29 มีนาคม 2565 และ
ตามประกาศ อ.ก.พ.กรมฯ เรื่อง กำหนดหลักเกณฑ์การพิจารณาคุณสมบัติข้าราชการเพื่อแต่งตั้งให้ดำรงตำแหน่งสูงขึ้น ลงวันที่ 30 มีนาคม 2565) ดังนี้



 **4.1.3 การย้ายข้าราชการระดับผู้ปฏิบัติ**

 กรมส่งเสริมการเกษตร มีหนังสือด่วนที่สุด ที่ กษ 1002/ว 649 ลงวันที่ 24 พฤษภาคม 2565 ให้จังหวัดดำเนินการย้ายข้าราชการในตำแหน่งระดับผู้ปฏิบัติไปแต่งตั้งให้ดำรงตำแหน่งที่ว่าง หรือย้ายสับเปลี่ยนภายในจังหวัดในสังกัดกรมส่งเสริมการเกษตร และจะต้องเป็นการย้ายไปดำรงตำแหน่งในสถานะและระดับเดิม

 สำนักงานเกษตรจังหวัดแพร่ จึงแจ้งให้ข้าราชการที่มีความประสงค์จะย้าย หรือสับเปลี่ยน จัดทำแบบคำร้องขอย้ายตามแต่กรณี ส่งถึงฝ่ายบริหารทั่วไป ภายในวันที่ 2 มิถุนายน 2565 ซึ่งฝ่ายบริหารทั่วไปได้ทำหนังสือแจ้งให้ทุกอำเภอทราบแล้ว

 **มติที่ประชุม** รับทราบ

 **4.2 กลุ่มส่งเสริมและพัฒนาการผลิต** นางสาวกรณ์สิรี อภิสิริรัชฎ์ หัวหน้ากลุ่มส่งเสริมและพัฒนาการผลิต แจ้งวาระ ดังนี้

 **4.2.1 โครงการคลินิกเกษตรเคลื่อนที่ในพระราชานุเคราะห์ ฯ**

 1) ผลการจัดงานคลินิก อ.หนองม่วงไข่ การจัดงานผ่านไปด้วยดี โดยได้รับความร่วมมือจากทุกหน่วยงานเป็นอย่างดี โดยมีข้อสรุป ปัญหาอุปสรรคในการจัดงาน ดังนี้

 - การประสานงานท่านประธานในพิธีเปิดงาน ควรมีการประสานเพื่อยืนยันกับเลขา
ผู้ว่าราชการจังหวัด หากมีการมอบหมายผู้แทนจะได้มีการประเปลี่ยนกำหนดการ/กระบวนการดำเนินงานต่างๆได้ทัน

 - งบประมาณในการบริหารจัดงาน เนื่องจากงบประมาณมีจำกัด และมีหน่วยงานและเกษตรกรมาร่วมงานจำนวนมาก อาจจะต้องมีการขอความร่วมมือ/ความอนุเคราะห์ หน่วยงานในระดับอำเภอ หรือท้องถิ่น ในการสนับสนุนบางส่วน

 **2) ศูนย์อำนวยการจิตอาสาพระราชทาน**

 ศูนย์อำนวยการจิตอาสาพระราชทานภาค 3 แจ้งว่าจิตอาสาพระราชทานจะเข้าร่วมการดำเนินงานที่เกี่ยวข้องกับงานในพระดำริทุกงาน โดยจะเข้ามาร่วมดำเนินงาน อำนวยความสะดวก และจะมีการประเมินผล ติดตามผลการดำเนินงาน และรายงานผลให้ศูนย์อำนวยการจิตอาสาพระราชทาน และสำนักราชวังทราบ

 โดยในการประชุมเตรียมงานคลินิกเกษตรเคลื่อนที่ในพระราชานุเคราะห์ ฯ ขอให้มีการเชิญจิตอาสาพระราชทานเข้าร่วมด้วยทุกครั้ง ทั้งในระดับอำเภอและระดับจังหวัด

 **4.2.2 โครงการระบบส่งเสริมเกษตรแบบแปลงใหญ่**

 **1) ผลการประกวดแปลงใหญ่ดีเด่น ระดับจังหวัดประจำปี 2565**

 ตามที่จังหวัดแพร่ ได้แต่งตั้งคณะทำงานประกวดแปลงใหญ่ ระดับจังหวัด ประจำปี 2565
เพื่อคัดเลือกแปลงใหญ่ที่มีผลงานดีเด่น สามารถเป็นต้นแบบในการทำงานแก่กลุ่มแปลงใหญ่อื่นในพื้นที่ โดยได้มีการประชุมของคณะทำงานกลั่นกรองฯ ดำเนินการเมื่อวันที่ 9 พฤษภาคม 2565 และคณะทำงานตัดสินการประกวดฯ
ได้ลงพื้นที่จริง จำนวน 3 แปลงใหญ่ เมื่อวันที่ 23 – 24 พฤษภาคม 2565 โดยผลการตัดสิน (อย่างไม่เป็นทางการ) ดังนี้

 (1) รางวัลชนะเลิศแปลงใหญ่ดีเด่นระดับจังหวัด ประจำปี 2565 แปลงใหญ่ส้มเขียวหวาน หมู่ 4 ตำบลนาพูน อำเภอวังชิ้น

 (2) รางวัลรองชนะเลิศอันดับ 1 แปลงใหญ่ดีเด่นระดับจังหวัด ประจำปี 2565 แปลงใหญ่พริก
ตำบลหัวเมือง อำเภอสอง

 (3) รางวัลรองชนะเลิศอันดับ 2 แปลงใหญ่ดีเด่นระดับจังหวัด ประจำปี 2565 แปลงใหญ่ข้าว หมู่ 5 ตำบลวังหงส์ อำเภอเมืองแพร่

 โดยจะมีการมอบเงินรางวัล ใบประกาศนียบัตรพร้อมโล่รางวัล ในโอกาสถัดไป ภายหลังผู้ว่าราชการจังหวัดแพร่ ได้ลงนามในประกาศผลการประกวดอย่างเป็นทางการต่อไป

 **2) การจัดชั้นแปลงใหญ่ ปี 2565**

 ด้วยกรมส่งเสริมการเกษตร แจ้งว่ามติจากการประชุมคณะทำงานขับเคลื่อนการดำเนินงานระบบส่งเสริมเกษตรแบบแปลงใหญ่ ครั้งที่ 1/2565 เมื่อวันที่ 22 ธันวาคม 2564 ณ ห้องประชุม 4/2 ชั้น 4 อาคาร 1 กรมส่งเสริมการเกษตร เพื่อพิจารณาแนวทางการจัดชั้นคุณภาพแปลงใหญ่ ประจำปี 2565 (ดำเนินการในแปลงใหญ่ปี 2562 – 2564) เห็นชอบให้หน่วยงานเจ้าของสินค้าในพื้นที่ เป็นผู้ดำเนินการจัดชั้นคุณภาพสินค้าสินค้าที่อยู่ภายในความรับผิดชอบของตน โดยให้รวบรวมผลการจัดชั้นส่งให้สำนักงานเกษตรจังหวัด เพื่อนำเข้าที่ประชุมคณะกรรมการขับเคลื่อนงานด้านการเกษตรระดับจังหวัด (SC) ให้ความเห็นชอบและให้หน่วยงานเจ้าของสินค้าแปลงใหญ่ระดับจังหวัดฯ ได้บันทึกผลการจัดชั้นฯ ประจำปี 2565 ลงในระบบสารสนเทศ co-farm.doae.go.th/rank ให้แล้วเสร็จภายในวันที่ 31 กรกฎาคม 2565 นั้น

 เพื่อให้การดำเนินการฯ ดังกล่าว เป็นไปด้วยความเรียบร้อย จังหวัดแพร่ จึงขอให้ท่านแจ้งให้เกษตรอำเภอ ได้แจ้งประสานงานแจ้งหน่วยงานที่เกี่ยวข้อง พร้อมผู้จัดการแปลงใหญ่ปี 2562 – 2564 ทุกแปลงใหญ่ในพื้นที่ ดำเนินการจัดชั้นคุณภาพแปลงใหญ่ตามหลักเกณฑ์ที่กำหนด และร่วมเป็นพี่เลี้ยงแปลงใหญ่เพื่อประเมินการจัดชั้นคุณภาพ ตามแบบประเมินการจัดชั้นคุณภาพแปลงใหญ่พร้อมระดมความคิดเห็น เพื่อหาแนวทางการพัฒนา/ปรับปรุงการดำเนินงานตามประเด็นการพัฒนา จัดส่งให้จังหวัดแพร่ ภายในวันที่ 30 มิถุนายน 2565 เพื่อนำขอความเห็นชอบในที่ประชุมคณะกรรมการขับเคลื่อนงานด้านการเกษตรระดับจังหวัด (SC) ต่อไปทั้งนี้ สามารถศึกษาคู่มือการดำเนินการจัดชั้นคุณภาพแปลงใหญ่ ได้ตาม QR code โดยได้มีหนังสือแจ้งนายอำเภอทุกอำเภอและหน่วยงานที่เกี่ยวข้องด้วยแล้ว



 **3) การคัดเลือกคณะกรรมการเครือข่ายแปลงใหญ่ ระดับอำเภอ ชุดใหม่**

 ด้วยจังหวัดแพร่ ได้รับแจ้งจากกรมส่งเสริมการเกษตร ว่าตามคำสั่งกรมส่งเสริมการเกษตร ที่ 1435/2563 ลงวันที่ 8 ตุลาคม 2563 ได้มีการแต่งตั้งคณะกรรมการเครือข่ายแปลงใหญ่ ระดับจังหวัด ระดับเขต และระดับประเทศ ระยะเวลาการดำรงตำแหน่ง 2 ปี นับตั้งแต่วันที่ 19 ตุลาคม 2563 และจะมีกำหนดครบวาระดำรงตำแหน่งในวันที่ 18 ตุลาคม 2565 ซึ่งจะต้องมีการดำเนินการคัดเลือกคณะกรรมการเครือข่ายแปลงใหญ่ ระดับอำเภอ ชุดใหม่ ตามหลักเกณฑ์ใหม่ ซึ่งกำหนดระยะเวลาดำรงตำแหน่ง 4 ปี จากเดิม 2 ปี โดยในการคัดเลือกคณะกรรมการระดับอำเภอฯ ให้นายอำเภอในพื้นที่เป็นผู้ออกคำสั่งแต่งตั้งคณะกรรมการเครือข่ายแปลงใหญ่ ระดับอำเภอ ชุดใหม่
โดยมีแนวทางการคัดเลือกดังนี้

 (1) สำนักงานเกษตรอำเภอ ดำเนินการจัดประชุมคณะกรรมการเครือข่ายแปลงใหญ่ระดับอำเภอ โดยให้มีวาระเพื่อพิจารณา การคัดเลือกคณะกรรมการเครือข่ายแปลงใหญ่ระดับอำเภอ ชุดใหม่ วาระดำรงตำแหน่ง ตั้งแต่วันที่ 19 ตุลาคม 2565 – 18 ตุลาคม 2569 (ระยะเวลาดำรงตำแหน่ง 4 ปี จากเดิม 2 ปี)

 (2) คณะกรรมการเครือข่ายแปลงใหญ่ระดับอำเภอ ดำเนินการคัดเลือกประธานฯ ระดับอำเภอ และจัดทำโครงสร้างการบริหารงาน (รองประธาน เลขานุการ ประชาสัมพันธ์ เหรัญญิก และกรรมการ) ของคณะกรรมการเครือข่ายแปลงใหญ่ระดับอำเภอ จำนวนอำเภอละไม่น้อยกว่า 5 ราย และไม่เกิน 10 ราย โดยพิจารณาบุคคล
ให้ครอบคลุมทุกกลุ่มสินค้าแปลงใหญ่ที่มีภายในอำเภอ (แปลงใหญ่ ปี 2559-2565) และภายในแปลงใหญ่เดียวกัน สามารถมีผู้แทนคณะกรรมการแปลงใหญ่ระดับอำเภอ ได้ไม่เกิน 2 ราย/แปลงใหญ่ **กรณีมีแปลงใหญ่ตั้งแต่ปี 2559 – 2565 ภายในอำเภอ รวมกันแล้วไม่ถึง 5 แปลง**

 (3) สำนักงานเกษตรอำเภอ ดำเนินการจัดทำคำสั่งอำเภอ เรื่อง แต่งตั้งคณะกรรมการเครือข่ายแปลงใหญ่ ระดับอำเภอ เสนอนายอำเภอลงนามในคำสั่งฯ

 (4) สำนักงานเกษตรอำเภอ จัดส่งคำสั่งอำเภอตามข้อ 3. ให้สำนักงานเกษตรจังหวัด ภายในวันที่
**8 กรกฎาคม 2565** เพื่อสำนักงานเกษตรจังหวัด จัดประชุมเลือกตั้งคณะกรรมการเครือข่ายแปลงใหญ่ระดับจังหวัด
ชุดใหม่ เสนอกรมส่งเสริมการเกษตร ดำเนินการจัดทำคำสั่งคณะกรรมการระดับจังหวัด ระดับเขต และระดับประเทศ ต่อไป

 และจากมติที่ประชุมคณะกรรมการเครือข่ายแปลงใหญ่และ ศพก. ระดับจังหวัด ครั้งที่ 2/2565
ได้กำหนดการประชุม ฯ ครั้งที่ 3/2565 ในวันที่ 23 มิถุนายน 2565 ณ ศพก.ตำบลทุ่งน้าว อำเภอสอง สำนักงานเกษตรจังหวัดแพร่ **ขอเลื่อนการจัดงานฯ ออกไปก่อน** เป็นช่วงกลางเดือนกรกฎาคม 2565 เพื่อให้สอดคล้องกับแผนการดำเนินงานคัดเลือกคณะกรรมการแปลงใหญ่ ระดับอำเภอต่อไป

  **4) การอบรมพัฒนาผู้จัดการแปลงใหญ่ ปี 2563**

 ด้วยสำนักงานส่งเสริมและพัฒนาการเกษตรที่ 6 ร่วมกับ Havard Asia Academy กำหนดจัดอบรมผู้จัดการแปลงใหญ่ ปี 2563 ผ่านระบบออนไลน์ (1 วัน) และการอบรม ณ สำนักงานเกษตรจังหวัดแพร่ (1 วัน)
ในระหว่างวันที่ 23 – 24 มิถุนายน 2565 เพื่อเป็นการพัฒนาสมรรถนะเกษตรกรสู่การเป็นผู้ประกอบการการเกษตรแบบครบวงจร และการเป็นนักจัดการการเกษตรเพิ่มมูลค่าการขับเคลื่อนการเกษตรแปลงใหญ่ในมิติมั่นคง มั่นคั่ง และยั่งยืน เนื้อหาการอบรมฯ ประกอบไปด้วย วิชายุทธศาสตร์ชาติด้านการเกษตร เป้าหมายและปรัชญาทางการเกษตรแปลงใหญ่, วิชาการจัดทำแผนธุรกิจเกษตรแปลงใหญ่แบบครบวงจรและศาสตร์พระราชาเพื่อการเพิ่มมูลค่าผลผลิตและผลิตภัณฑ์ทางการเกษตร, วิชาการสร้างแบรนด์ของเกษตรแปลงใหญ่, วิชา Smart Agriculture ในเกษตรแปลงใหญ่, วิชาเกษตรกรแห่งอนาคต และการต่อยอดเกษตรแปลงใหญ่ สู่ SME SME ที่เข้มแข็ง ยั่งยืน และวิชาบทเรียนความสำเร็จเกษตรแปลงใหญ่ต่างประเทศ โดยจังหวัดแพร่ มีแปลงใหญ่ ปี 2563 ที่ต้องมีการคัดเลือกเกษตรกรเข้าร่วมการอบรมฯ จำนวน 14 แปลงใหญ่ แปลงละ 1 ราย รวม 14 ราย ดังนี้



 โดยสำนักงานเกษตรจังหวัดแพร่ จะมีหนังสือแจ้งอำเภอและหน่วยงานที่เกี่ยวข้องให้คัดเลือกเกษตรกรเข้าร่วมการอบรมฯ ดังกล่าว โดยขอให้เป็นเกษตรกรที่สามารถใช้เทคโนโลยีในการอบรมผ่านระบบออนไลน์ได้

 **4.2.3 ตัวชี้วัดกลุ่มส่งเสริมและพัฒนาการผลิต**

 1) แปลงใหญ่

 2) ตัวชี้วัดงานพระราชดำริ รายงานผลการดำเนินงานพระราชดำริ หรือเศรษฐกิจพอเพียง หรือเกษตรทฤษฎีใหม่ โดยอำเภอที่จัดงานคลินิกเกษตรเคลื่อนที่สามารถรายงานผลการจัดงานได้ อำเภออื่นให้รายงานผลการดำเนินงานเศรษฐกิจพอเพียง หรือเกษตรทฤษฎีใหม่ ที่อำเภอได้ดำเนินการ โดยเป็นกิจกรรมที่ได้รับสนับสนุนงบประมาณ หรือไม่ได้รับงบประมาณก็ได้

 3) การประกวดแปลงใหญ่

 **4.2.4 การจัดซื้อวัสดุ อุปกรณ์ต่างๆ**

 ขอให้เกษตรอำเภอตรวจสอบรายละเอียดต่างๆ ก่อนลงนาม เนื่องจากบางอำเภอรายละเอียดการจัดซื้อที่เสนอมาไม่ตรงกันในเอกสารสั่งซื้อ ใบส่งของ เอกสารตรวจรับวัสดุ

 **4.2.5 รายงานผลการศึกษาดูงานโครงการพัฒนาศักยภาพนักวิชาการส่งเสริมการเกษตร
สู่มืออาชีพ ด้านการผลิตทุเรียน ปี 2565 (Mr. Durian)**

 สำนักงานเกษตรจังหวัดแพร่ได้จัดการศึกษาดูงานโครงการพัฒนาศักยภาพนักวิชาการส่งเสริมการเกษตรสู่มืออาชีพ ด้านการผลิตทุเรียน ปี 2565 (Mr. Durian) ระหว่างวันที่ 5 - 7 พฤษภาคม 2565
ณ สวนทุเรียนคุณบุษบา นาคพิพัฒน์ (สวน BB) หมู่ที่ 14 ตำบลนายายอาม อำเภอนายายอาม จังหวัดจันทบุรี และสวนคุณมณี ภาระเปลื้อง (สวนผลไม้พรรณมณี) หมู่ที่ 6 ตำบลวังโตนด อำเภอนายายอาม จังหวัดจันทบุรี

 **มติที่ประชุม** รับทราบ

 **4.3 กลุ่มส่งเสริมและพัฒนาเกษตรกร** นางอุมาวลี ใจเอื้อ หัวหน้ากลุ่มส่งเสริมและพัฒนาเกษตรกร แจ้งวาระ ดังนี้

 **4.3.1 งานวิสาหกิจชุมชน**

 **1) สรุปผลการดำเนินงานจดทะเบียน ต่อทะเบียน ยกเลิกเพิกถอน**

 สรุปการจดทะเบียนวิสาหกิจชุมชนจังหวัดแพร่ ประจำปี 2565 (ข้อมูล ณ วันที่ 26 พฤษภาคม 2565) จำนวนและสมาชิกของวิสาหกิจชุมชน และเครือข่ายวิสาหกิจชุมชนของจังหวัดแพร่ ที่อนุมัติการจดทะเบียนแล้วทั้งหมด วิสาหกิจชุมชน 1,471 แห่ง และ เครือข่ายวิสาหกิจ 9 แห่ง รวมทั้งสิ้น 1,480 แห่ง

**ตาราง** ข้อมูลการต่อทะเบียน ยกเลิกทะเบียนเพิกถอนทะเบียนวิสาหกิจชุมชน จังหวัดแพร่ ประจำปี 2565

| **ลำดับ** | **อำเภอ** | **ยกเลิกเพิกถอนปี65** | **วิสาหกิจชุมชน** | **เครือข่ายวิสาหกิจชุมชน** |
| --- | --- | --- | --- | --- |
| **เป้าหมาย** | **ต่อทะเบียน** | **คงเหลือ** | **เป้าหมาย** | **ต่อทะเบียน** | **คงเหลือ** |
| 1 | เมือง | 25 | 246 | 192 | 54 | 2 | 1 | 1 |
| 2 | ร้องกวาง | 37 | 185 | 117 | 68 | 0 | 0 | 0 |
| 3 | ลอง | 5 | 129 | 62 | 67 | 0 | 0 | 0 |
| 4 | สูงเม่น | 29 | 158 | 101 | 57 | 5 | 5 | 0 |
| 5 | เด่นชัย | 20 | 94 | 51 | 43 | 0 | 0 | 0 |
| 6 | สอง | 7 | 385 | 143 | 242 | 0 | 0 | 0 |
| 7 | วังชิ้น | 21 | 173 | 84 | 89 | 2 | 2 | 0 |
| 8 | หนองม่วงไข่ | 29 | 101 | 79 | 22 | 0 | 0 | 0 |
| **รวมทั้งหมด** | **173** | **1,471** | **829** | **642** | **9** | **8** | **1** |

 **2) ตัวชี้วัดและเกณฑ์การให้คะแนนการประเมินผลการปฏิบัติราชการของเกษตรจังหวัด**

 ตัวชี้วัดเกษตรจังหวัดรอบที่ 2 (ระหว่างวันที่ 1 เมษายน - 30 กันยายน 2565)

 1) ระดับความสำเร็จของการพัฒนาศักยภาพวิสาหกิจชุมชนตามแผนการพัฒนากิจการวิสาหกิจชุมชน (คะแนน 5 คะแนน ต้องประเมินศักยภาพ ครั้งที่ 2 และมี วสช. ได้รับการยกระดับตามแผนพัฒนากิจการ มากกว่าร้อยละ 50 ของเป้าหมาย และรายงานผลฯ ภายในวันที่ 17 ส.ค. 65) **ยังไม่มีอำเภอส่งรายงาน**

 2) ระดับความสำเร็จของการประเมินศักยภาพวิสาหกิจชุมชนที่จดทะเบียนในระบบสารสนเทศวิสาหกิจชุมชน (คะแนน 5 คะแนน ต้องประเมินศักยภาพวิสาหกิจชุมชนที่จดทะเบียนในระบบ และบันทึกข้อมูล
ในระบบฯ ไม่น้อยกว่าร้อยละ 95 ของที่จดทะเบียน ตัดยอด ณ วันที่ 22 สิงหาคม 2565)

|  |  |  |
| --- | --- | --- |
| **อำเภอ** | **วิสาหกิจชุมชน** | **เครือข่ายวิสาหกิจชุมชน** |
| **ต่อทะเบียน** | **ประเมินศักยภาพ** | **คงเหลือ** | **ต่อทะเบียน** | **ประเมินศักยภาพ** | **คงเหลือ** |
| เมือง | 192 | 118 | 74 | 1 | 0 | 1 |
| ร้องกวาง | 117 | 178 | **+61** | 0 | 0 | 0 |
| ลอง | 62 | 58 | 4 | 0 | 0 | 0 |
| สูงเม่น | 101 | 82 | 19 | 5 | 2 | 3 |
| เด่นชัย | 51 | 1 | 50 | 0 | 0 | 0 |
| สอง | 143 | 0 | 143 | 0 | 0 | 0 |
| วังชิ้น | 84 | 79 | 5 | 2 | 2 | 0 |
| หนองม่วงไข่ | 79 | 50 | 29 | 0 | 0 | 0 |
| **รวม** | **829** | **566** |  | **8** | **4** | **4** |

**หมายเหตุ** **ขอให้อำเภอร้องกวาง ตรวจสอบข้อมูลการประเมินศักยภาพให้ตรงกับข้อมูลการต่อทะเบียนวิสาหกิจชุมชนให้เป็นปัจจุบัน** **เนื่องจากยอดการประเมิน เกินเป้าหมายการต่อทะเบียน**

 3) ระดับความสำเร็จของการเพิกถอนทะเบียนวิสาหกิจชุมชน/เครือข่ายวิสาหกิจชุมชน ปี 2565 (คะแนน 5 ต้องดำเนินการเพิกถอนทะเบียนฯ ปี 65 ได้มากกว่าร้อยละ 85 ของเป้าหมาย)

 อำเภอที่ดำเนินการเสร็จเรียบร้อยแล้ว

 1.เด่นชัย

 2.เมือง

 3.ร้องกวาง

 **3) การประกวดวิสาหกิจชุมชนดีเด่นระดับจังหวัด**

 จังหวัดแพร่ ได้รับแจ้งจากกองส่งเสริมวิสาหกิจชุมชน กรมส่งเสริมการเกษตร ตามหนังสือ ด่วนที่สุด
ที่ กษ. 1023/ว642 ลงวันที่ 24 พฤษภาคม 2565 เรื่องขอขยายระยะเวลาการประกวดวิสาหกิจชุมชนดีเด่น
ปี 2565 ครั้งที่ 2 ความว่า กรมส่งเสริมการเกษตรอยู่ระหว่างดำเนินการแต่งตั้งคณะทำงานประกวดวิสาหกิจชุมชนดีเด่น และได้แจ้งให้จังหวัดดำเนินการประกวดวิสาหกิจชุมชนดีเด่นระดับจังหวัด ให้แล้วเสร็จภายในวันที่ 20 กรกฎาคม 2565 และสำนักงานส่งเสริมและพัฒนาการเกษตรที่1-6 ดำเนินการประกวดวิสาหกิจชุมชนดีเด่นระดับเขต ให้แล้วเสร็จภายในวันที่ 20 สิงหาคม 2565

 **4.3.2 งานกลุ่มแม่บ้านเกษตรกร**

 การเสนอแม่ดีเด่นแห่งชาติ ปี 2565 อำเภอที่ส่งมาคัดเลือกมีดังนี้ 1. เมือง 2. สูงเม่น 3.เด่นชัย
4.ลอง 5.วังชิ้น 6.ร้องกวาง จังหวัดได้ดำเนินการพิจารณาคัดเลือกเรียบร้อยแล้วผลการคัดเลือกแม่ดีเด่นแห่งชาติ
ปี 2565 ระดับจังหวัด ได้แก่ นางบุญมี อ่อนน้อม ตัวแทนแม่ดีเด่นจากอำเภอเมืองแพร่ ได้รับคัดเลือกเป็นตัวแทนจังหวัดแพร่ ส่งไปแข่งขันต่อในระดับเขตต่อไป

 **4.3.3 . งานโครงการวิจัย เรื่อง การพัฒนากลยุทธ์การตลาดของผลิตภัณฑ์กลุ่มแม่บ้านเกษตรกรในยุคเศรษฐกิจดิจิดัล**

 เป้าหมายกลุ่มแม่บ้านเกษตรกรบ้านทุ่งโฮ้ง ม.5 อ.เมือง จ.แพร่ โครงการดังกล่าวเป็นโครงการวิจัยร่วมระหว่างกรมส่งเสริมการเกษตรกรและสถาบันการจัดการปัญญาภิวัฒน์ โดยได้แจ้งลงพื้นที่เพื่อมาจัดเวทีแลกเปลี่ยนเรียนรู้โครงการวิจัยฯ ในวันศุกร์ที่ 17 มิถุนายน 2565 เวลา 09.00-17.00 น. เป้าหมายเกษตรกร 10 ราย ขอให้อำเภอเตรียมเจ้าหน้าที่เข้าร่วมเป็นวิทยากรกระบวนการในการจัดเวทีแลกเปลี่ยนเรียนรู้ตามวันเวลาดังกล่าว

 **มติที่ประชุม** รับทราบ

 **4.4 กลุ่มอารักขาพืช** นายสมเกียรติ ทะฤาษี หัวหน้ากลุ่มอารักขาพืช แจ้งวาระ ดังนี้

 **4.4.1 ผลการรายงานสถานการณ์ระบาดศัตรูพืชรายแปลง**

(ที่มา http://report-ppsf.doae.go.th) (ข้อมูล ณ วันที่ ๒5 พฤษภาคม 2565) ตัดยอดทุกวันเสาร์

|  |  |  |  |
| --- | --- | --- | --- |
| **อำเภอ** | **จำนวน****แปลง****ติดตาม** | **ประเภทแปลง** | **จำนวนแปลงที่รายงาน** |
| **แปลง ศจช.** | **แปลงพื้นที่เสี่ยง** | **24-30****เม.ย. 65** | **1-7****พ.ค. 65** | **8-14****พ.ค. 65** | **15-21****พ.ค. 65** |
| เมืองแพร่ | 3 | ข้าวโพด มันสำปะหลัง | ข้าว มันสำปะหลัง | 3 | 3 | 3 | 3 |
| ร้องกวาง | 3 | ข้าว 2 แปลง | ลำไย | 3 | 3 | 3 | 3 |
| ลอง | 4 | ข้าว มันสำปะหลัง | ข้าวโพด ลองกอง | 4 | **๓** | **4** | 4 |
| สูงเม่น | 3 | ข้าว 2 แปลง | ข้าว | 3 | 3 | 3 | 3 |
| เด่นชัย | 4 | ข้าว 2 แปลง | มันสำปะหลัง มะม่วง | 4 | 4 | 4 | 4 |
| สอง | 4 | ข้าว 2 แปลง | ข้าว อ้อย | 4 | 4 | 4 | 4 |
| วังชิ้น | 4 | ข้าว ส้มเขียวหวาน | ข้าว มันสำปะหลัง | 4 | 4 | 4 | 4 |
| หนองม่วงไข่ | 3 | ข้าว 2 แปลง | ข้าว | 3 | 3 | 3 | 3 |
| **รวม** | **28** | **16** | **12** | **28** | **๒๗** | **๒8** | **๒๘** |

|  |  |
| --- | --- |
| **อำเภอ** | **ชนิดพืชที่ขาดการรายงาน (แปลง)** |
| **24-30 เม.ย. 65** | **1-7 พ.ค. 65** | **8-14 พ.ค. 65** | **15-21 พ.ค. 65** |
| เมืองแพร่ | - | - | - | - |
| ร้องกวาง | - | - | - | - |
| ลอง | . | ลองกอง | - | - |
| สูงเม่น | - | - | - | - |
| เด่นชัย | - | - | - | - |
| สอง | - | - | - | - |
| วังชิ้น | - | - | - | - |
| หนองม่วงไข่ | - | - | - | - |
| **รวม** | **-** | **1** | **-** | **-** |

 **4.4.2 การรายงานพื้นที่ยืนต้นและการระบาดศัตรูพืชของพืชเศรษฐกิจหลัก**

(ที่มา http://report-ppsf.doae.go.th) (ข้อมูล ณ วันที่ ๒5 พฤษภาคม 2565) ตัดยอดทุกวันพุธ

**1) รายงานพื้นที่ยืนต้น**

**ชนิดพืช ข้าว**

|  |  |  |
| --- | --- | --- |
| **อำเภอ** | **ครั้งก่อน** | **จำนวนพื้นที่(ไร่)/สัปดาห์** |
| **14-20****เม.ย. 65** | **21-27****เม.ย. 65** | **28 เม.ย. –** **4 พ.ค. 65** | **5-11****พ.ค. 65** | **12-18****พ.ค. 65** |
| จังหวัดแพร่ | 63,940.92 | 7,749.92 | 50,423 | 1,850 | 50,406 |
| เมืองแพร่ | 0 | 0 | 0 | 0 | 0 |
| ร้องกวาง | 39,131 | 1,850 | 37,298 | 1,850.00 | 37,281 |
| ลอง | 4 | 0 | 4 | 0 | 4 |
| สูงเม่น | 5,706 | 0 | 0 | 0 | 0 |
| เด่นชัย | 5,899.92 | 5,899.92 | 0 | 0 | 0 |
| สอง | 0 | 0 | 0 | 0 | 0 |
| วังชิ้น | 13,121 | 0 | 13,121 | 0 | 13,121 |
| หนองม่วงไข่ | 79 | 0 | 0 | 0 | 0 |

**ชนิดพืช ข้าวโพดเลี้ยงสัตว์**

|  |  |  |
| --- | --- | --- |
| **อำเภอ** | **ครั้งก่อน** | **จำนวนพื้นที่(ไร่)/สัปดาห์** |
| **14-20****เม.ย. 65** | **21-27****เม.ย. 65** | **28 เม.ย. –** **4 พ.ค. 65** | **5-11****พ.ค. 65** | **12-18****พ.ค. 65** |
| จังหวัดแพร่ | 9,113.34 | 8,011.59 | 2,900 | 8,055.59 | 2,616 |
| เมืองแพร่ | 612.75 | 0 | 0 | 0 | 0 |
| ร้องกวาง | 5,365 | 5,365 | 105 | 5,365 | 105 |
| ลอง | 284 | 0 | 284 | 0 | 0 |
| สูงเม่น | 0 | 0 | 0 | 0 | 0 |
| เด่นชัย | 145.59 | 145.59 | 0 | 145.59 | 0 |
| สอง | 1,133 | 1,133 | 1,133 | 1,133 | 1,133 |
| วังชิ้น | 1,303 | 1,303 | 1,303 | 1,303 | 1,303 |
| หนองม่วงไข่ | 270 | 65 | 75 | 109 | 75 |

**ชนิดพืช มันสำปะหลัง**

|  |  |  |
| --- | --- | --- |
| **อำเภอ** | **ครั้งก่อน** | **จำนวนพื้นที่(ไร่)/สัปดาห์** |
| **14-20****เม.ย. 65** | **21-27****เม.ย. 65** | **28 เม.ย. –** **4 พ.ค. 65** | **5-11****พ.ค. 65** | **12-18****พ.ค. 65** |
| จังหวัดแพร่ | 14,902.60 | 5,892.60 | 11,581 | 3,111.27 | 12,157 |
| เมืองแพร่ | 108 | 108 | 108 | 108 | 108 |
| ร้องกวาง | 376 | 376 | 376 | 376 | 376 |
| ลอง | 0 | 0 | 0 | 0 | 0 |
| สูงเม่น | 0 | 67 | 67 | 67 | 67 |
| เด่นชัย | 3,388.60 | 3,388.60 | 0 | 31.27 | 0 |
| สอง | 869 | 0 | 869 | 576 | 1,445 |
| วังชิ้น | 10,161 | 1,953 | 10,161 | 1,953 | 10,161 |
| หนองม่วงไข่ | 0 | 0 | 0 | 0 | 0 |

**ชนิดพืช ปาล์มน้ำมัน**

|  |  |  |
| --- | --- | --- |
| **อำเภอ** | **ครั้งก่อน** | **จำนวนพื้นที่(ไร่)/สัปดาห์** |
| **14-20****เม.ย. 65** | **21-27****เม.ย. 65** | **28 เม.ย. –** **4 พ.ค. 65** | **5-11****พ.ค. 65** | **12-18****พ.ค. 65** |
| จังหวัดแพร่ | 3,086.56 | 3,001.56 | 3,200.56 | 3,001.56 | 3,200.56 |
| เมืองแพร่ | 40 | 40 | 40 | 40 | 40 |
| ร้องกวาง | 2,477 | 2,477 | 2,477 | 2,477 | 2,477 |
| ลอง | 0 | 0 | 0 | 0 | 0 |
| สูงเม่น | 31.56 | 31.56 | 31.56 | 31.56 | 31.56 |
| เด่นชัย | 0 | 0 | 114 | 0 | 114 |
| สอง | 453 | 453 | 453 | 453 | 453 |
| วังชิ้น | 85 | 0 | 85 | 0 | 85 |
| หนองม่วงไข่ | 0 | 0 | 0 | 0 | 0 |

**ชนิดพืช ยางพารา**

|  |  |  |
| --- | --- | --- |
| **อำเภอ** | **ครั้งก่อน** | **จำนวนพื้นที่(ไร่)/สัปดาห์** |
| **14-20****เม.ย. 65** | **21-27****เม.ย. 65** | **28 เม.ย. –** **4 พ.ค. 65** | **5-11****พ.ค. 65** | **12-18****พ.ค. 65** |
| จังหวัดแพร่ | 35,340.27 | 26,452.27 | 35,340.27 | 26,452.27 | 35,340.27 |
| เมืองแพร่ | 1,177 | 1,177 | 1,177 | 1,177 | 1,177 |
| ร้องกวาง | 10,938 | 10,938 | 10,938 | 10,938 | 10,938 |
| ลอง | 8,720 | 0 | 8,720 | 0 | 8,720 |
| สูงเม่น | 88.75 | 88.75 | 88.75 | 88.75 | 88.75 |
| เด่นชัย | 2,610.27 | 2,610.27 | 2,610.27 | 2,610.27 | 2,610.27 |
| สอง | 2,122 | 1,954 | 2,122 | 1,954 | 2,122 |
| วังชิ้น | 9,664 | 9,664 | 9,664 | 9,664 | 9,664 |
| หนองม่วงไข่ | 20.25 | 20.25 | 20.25 | 20.25 | 20.25 |

**2) รายงานการระบาดศัตรูพืช**

(ที่มา <http://report-ppsf.doae.go.th>) (ข้อมูล ณ วันที่ ๒5 พฤษภาคม 2565) ตัดยอดทุกวันพุธ

|  |  |  |  |  |  |
| --- | --- | --- | --- | --- | --- |
| **ชนิดพืช** | **ศัตรูพืช/โรคพืช** | **อำเภอ** | **พื้นที่** **(ไร่)** | **เกษตรกร****(ราย)** | **หมายเหตุ(ช่วงที่รายงาน)** |
| มันสำปะหลัง | ไรแดง | สอง | 1 | 1 | 5-11 พ.ค. 65 |

 **4.4.3 โครงการส่งเสริมการผลิตสินค้าเกษตรตามมาตรฐาน GAP**

|  |
| --- |
| การดำเนินการเบิกจ่ายงบประมาณ**โครงการส่งเสริมการผลิตสินค้าเกษตรตามมาตรฐาน GAP 2565** |
| กิจกรรม | เมืองแพร่20 ราย | ร้องกวาง150 ราย | ลอง145 ราย | สูงเม่น108 ราย | สอง76 ราย | วังชิ้น200 ราย |
| อบรมเข้าสู่มาตรฐาน GAP และศึกษา ดูงาน  | แล้วเสร็จ | แล้วเสร็จ | แล้วเสร็จ | แล้วเสร็จ | แล้วเสร็จ | แล้วเสร็จ |
| ติดตามให้คำแนะนำ ประเมินแปลงเบื้องต้น | แล้วเสร็จ | แล้วเสร็จ | 19,779 | 9,720 | 19,580 | 14,928 |
| สนับสนุนการจัดการและพัฒนาผลิตผลสินค้าเกษตร GAP ในขั้นต้น | 18,660 | 139,950 | 135,285 | 100,764 | 37,968 | แล้วเสร็จ |

 **หมายเหตุ** ติดตามความก้าวหน้า ปัญหา อุปสรรคในการดำเนินโครงการฯ

 **4.4.4 สรุปจุดความร้อนในพื้นที่เกษตร (hotspot) ตามตัวชี้วัดระดับจังหวัดและระดับกรม ประจำปี 2565**

****

****

 **4.4.5 แผนกรประกวดศจช. และ ศดปช. ดีเด่น ระดับจังหวัด ประจำปี 2565**

 วันที่ 1 มิถุนายน 2565 อำเภอหนองม่วงไข่ และอำเภอเด่ชัย

 วันที่ 2 มิถุนายน 2565อำเภอลอง และอำเภอวังชิ้น

 **มติที่ประชุม** รับทราบ

 **4.5 กลุ่มยุทธศาสตร์และสารสนเทศ** นางพนัชกร จันทร์ทวี หัวหน้ากลุ่มยุทธศาสตร์และสารสนเทศ
แจ้งวาระ ดังนี้

 **4.5.1 รายงานความก้าวหน้าผลการขึ้นทะเบียนและปรับปรุงข้อมูลทะเบียนเกษตรกร ปี 2565**

เป้าหมายการขึ้นทะเบียนและปรับปรุงทะเบียนเกษตรกร ปี 2565 จังหวัดแพร่ 50,000 ครัวเรือน ระยะเวลาดำเนินการ ตั้งแต่ตุลาคม 2564 – กันยายน 2565 (ข้อมูล ณ วันที่ 26 พฤษภาคม 2565)

|  |  |  |  |
| --- | --- | --- | --- |
| **อำเภอ** | **เป้าหมาย ทบก.** | **ผลการปรับปรุง** | **คงเหลือ** |
|   | **(ครัวเรือน)** | **(ครัวเรือน)** | **(ร้อยละ)** | **(ครัวเรือน)** |
| เมืองแพร่ | 8,500 | 4,979 | 58.58 | 3,521 |
| ร้องกวาง | 6,400 | 3,724 | 58.19 | 2,676 |
| ลอง | 8,100 | 5,099 | 62.95 | 3,001 |
| สูงเม่น | 6,100 | 2,854 | 46.79 | 3,246 |
| เด่นชัย | 3,200 | 1,627 | 50.84 | 1,573 |
| สอง | 7,300 | 4,812 | 65.92 | 2,488 |
| วังชิ้น | 7,900 | 6,455 | 81.71 | 1,445 |
| หนองม่วงไข่ | 2,500 | 928 | 37.12 | 1,572 |
| **รวม จ.แพร่** | **50,000** | **30,478** | **60.96** | **19,522** |

 **4.5.2 การอบรมพัฒนาประธานศูนย์เครือข่าย ศพก.**

กลุ่มยุทธศาสตร์และสารสนเทศ สำนักงานเกษตรจังหวัดแพร่ กำหนดจัดการอบรมพัฒนาประธานศูนย์เครือข่าย ศพก. โครงการศูนย์เรียนรู้การเพิ่มประสิทธิภาพการผลิตสินค้าเกษตร ประจำปี พ.ศ.2565 โดยมีวัตถุประสงค์เพื่อให้ ศพก.เครือข่าย ได้รับการพัฒนาให้มีความพร้อมในการให้บริการแก่เกษตรกร และสามารถนำความรู้ที่ได้รับการถ่ายทอดไปปฏิบัติได้ ในหลักสูตรเกี่ยวกับการผลิตสินค้าเกษตรปลอดภัย และการใช้นวัตกรรมในการทำการเกษตร และการใช้นวัตกรรมและเทคโนโลยีที่เหมาะสมกับการเกษตรในพื้นที่ โดยใช้เทคโนโลยีและนวัตกรรมการเกษตร จากศูนย์ AIC (Agritech and Innovation Center)

 ขอให้ทุกอำเภอแจ้งประธานศูนย์เครือข่าย ศพก. อำเภอละ 10 ราย เข้าร่วมอบรมพัฒนาประธานศูนย์เครือข่าย ศพก. ในวันที่ 14 มิถุนายน 2565 ณ ห้องประชุมนคราพาวิลเลี่ยน ชั้น 2 โรงแรมแพร่นครา อำเภอเมืองแพร่ จังหวัดแพร่ และส่งแบบตอบรับการเข้าร่วมอบรมมายังสำนักงานเกษตรจังหวัดแพร่ ภายในวันที่ 2 มิถุนายน 2565

 **มติที่ประชุม** รับทราบ

 **4.6 อำเภอเมืองแพร่** นายเรืองกิตต์ พันธุ์เลิศเมธี เกษตรอำเภอเมืองแพร่ แจ้งวาระ ดังนี้

 - วันที่ 2 พฤษภาคม 2565 เจ้าหน้าที่สำนักงานเกษตรร่วมกับหน่วยงานฝ่ายปกครอง ขับเคลื่อนงานขจัดความยากจนในพื้นที่ตำบลนาจักร

 - วันที่ 3 พฤษภาคม 2565 เจ้าหน้าที่สำนักงานเกษตรเมืองแพร่ ร่วมกับเจ้าหน้าที่ปกครอง สำรวจปริมาณและราคาวัตถุดิบอาหารสัตว์และปุ๋ย ในเขตพื้นที่ตำบลสวนเขื่อน

 - วันที่ 6 พฤษภาคม 2565 จัดทำสารชีวภัณฑ์ ณ ศูนย์บริการถ่ายทอดเทคโนโลยีการเกษตรประจำตำบล (ศบกต.) นาจักร เพื่อมอบให้เกษตรกรในพื้นที่อำเภอเมืองแพร่

 - วันที่ 9 พฤษภาคม 2565 นายเรืองกิตติ์ พันธุ์เลิศเมธี เกษตรอำเภอเมืองแพร่ และเจ้าหน้าที่สำนักงานเกษตรอำเภอเมืองแพร่ ต้อนรับอธิบดีกรมการปกครองและคณะ

 - วันที่ 10 พฤษภาคม 2565 สำนักงานเกษตรจังหวัดแพร่ ร่วมกับเจ้าหน้าที่สำนักงานเกษตรอำเภอเมืองแพร่ ติดตามการดำเนินการส่งเสริมการปรับเปลี่ยน แหล่งผลิตข้าวปลอดภัยภาคเหนือตอนบน 2
งบกลุ่มจังหวัดภาคเหนือตอนบน 2 ในพื้นที่ตำบลแม่ยม

 - วันที่ 12 พฤษภาคม 2565 นายเรืองกิตติ์ พันธุ์เลิศเมธี เกษตรอำเภอเมืองแพร่ และเจ้าหน้าที่สำนักงานเกษตรอำเภอเมืองแพร่ ร่วมประชุมกับสมาชิกแปลงใหญ่ผัก ตำบลป่าแมต ณ ศาลาวัดน้ำโค้ง อำเภอเมืองแพร่

 - วันที่ 18 พฤษภาคม 2565 นายเรืองกิตติ์ พันธุ์เลิศเมธี เกษตรอำเภอเมืองแพร่ และเจ้าหน้าที่สำนักงานเกษตรอำเภอเมืองแพร่ ร่วมประชุมเตรียมความพร้อมรับสถานการณ์ฤดูฝน ประจำปี 2565
ณ ห้องประชุม โครงการส่งน้ำและบำรุงรักษาแม่ยม อำเภอเมืองแพร่ เพื่อเตรียมความพร้อมรับสถานการณ์ฤดูฝน พร้อมทั้งแจ้งกำหนดแผนการส่งน้ำตั้งแต่วันที่ 15 มิถุนายน -15 พฤศจิกายน 2565

 - วันที่ 19 พฤษภาคม 2565 นายเรืองกิตติ์ พันธุ์เลิศเมธี เกษตรอำเภอเมืองแพร่ และเจ้าหน้าที่สำนักงานเกษตรอำเภอเมืองแพร่ ประเมินศักยภาพและจัดทำแผนพัฒนากิจการวิสาหกิจชุมชน ณ ที่ทำการกลุ่มวิสาหกิจชุมชนกลุ่มแปรรูปอาหารโป่งศรี หมู่ 10 ตำบลบ้านถิ่น

 - วันที่ 20 พฤษภาคม 2565 มอบเมล็ดพันธุ์ข้าวและสารชีวภัณฑ์ แก่เกษตรกรที่เข้าร่วมโครงการส่งเสริมการปรับเปลี่ยนเพื่อเป็นแหล่งผลิตข้าวปลอดภัยภาคเหนือตอนบน 2 ณ อบต.แม่ยม อำเภอเมืองแพร่ จังหวัดแพร่

 - วันที่ 23 พฤษภาคม 2565 ต้อนรับคณะกรรมการตัดสินการประกวดแปลงใหญ่ดีเด่น
ระดับจังหวัด ปี 2565 ณ แปลงใหญ่ข้าว หมู่ 5 ตำบลวังหงส์

 - วันที่ 25 พฤษภาคม 2565 นายเรืองกิตติ์ พันธุ์เลิศเมธี เกษตรอำเภอเมืองแพร่ และ
นางสาวดวงกมล สิทธิมงคล นักวิชาการส่งเสริมการเกษตรปฏิบัติการ ร่วมประชุมคณะกรรมการกลุ่มแปลงใหญ่ผึ้ง

ณ ห้องประชุมสหกรณ์ผู้เลี้ยงผึ้งจังหวัดแพร่ ตำบลวังธง อำเภอเมืองแพร่ จังหวัดแพร่

 - วันที่ 26 พฤษภาคม 2565 ต้อนรับคณะกรรมการคัดเลือกศูนย์จัดการดินปุ๋ยชุมชน (ศดปช.) ดีเด่น ระดับจังหวัด ณ ศูนย์จัดการดินปุ๋ยชุมชน ตำบลวังหงส์

 - วันที่ 27 พฤษภาคม 2565 จัดเวทีถอดบทเรียนศูนย์จัดการดินปุ๋ยชุมชนตำบลวังหงส์ โครงการศูนย์เรียนรู้การเพิ่มประสิทธิภาพการผลิตสินค้าเกษตร กิจกรรมพัฒนาศูนย์เครือข่าย (ศูนย์จัดการดินปุ๋ยชุมชน) ณ ห้องประชุมเทศบาลตำบลวังหงส์ จังหวัดแพร่

 - วันที่ 30 พฤษภาคม 2565 สนับสนุนปัจจัยการผลิตให้แก่กลุ่มแม่บ้านเกษตรกรบ้านทุ่งโฮ้ง หมู่ 5 ตำบลทุ่งโฮ้ง

 **มติที่ประชุม** รับทราบ

 **4.7 อำเภอสูงเม่น** นางหนึ่งฤทัย กองนำ เกษตรอำเภอสูงเม่น แจ้งวาระ ดังนี้

 **ร่วมกิจกรรมจิตอาสาและร่วมกิจกรรมกับหน่วยงานอื่นๆ**

 - ร่วมพิธีมอบกระบือโครงการธนาคารโค-กระบือเพื่อเกษตรกร ตามพระราชดำริ ณ ฟาร์ม
นายโผน เวียงนิล หมู่ 8 ตำบลเวียงทอง อำเภอสูงเม่น จังหวัดแพร่

 - ร่วมกิจกรรมจิตอาสาพัฒนา เนื่องในวันฉัตรมงคล (วันที่รำลึกถึงพระราชบรมราชาภิเษก พระบาทสมเด็จพระวชิรเกล้าเจ้าอยู่หัว เป็นพระมหากษัตริย์) ณ ตำบลพระหลวง อำเภอสูงเม่น จังหวัดแพร่

 - ร่วมจัดสถานที่งานคลินิกเกษตรเคลื่อนที่ฯ อำเภอหนองม่วงไข่ จังหวัดแพร่ โดยจัดขึ้น
ณ โรงเรียนบ้านวังหลวง (วังมาประชาสามัคคี) หมู่ที่ 5 ตำบลวังหลวง อำเภอหนองม่วงไข่ จังหวัดแพร่

 - ร่วมงานโครงการคลินิกเกษตรเคลื่อนที่ในพระราชานุเคราะห์ฯ ไตรมาสที่ 3 ประจำปีงบประมาณ พ.ศ. 2565 ณ โรงเรียนบ้านวังหลวง (วังมาประชาสามัคคี) หมู่ที่ 5 ตำบลวังหลวง อำเภอหนองม่วงไข่ จังหวัดแพร่

 - ร่วมพิธีเปิดงานประเพณีไหว้พระพุทธโกศัยศิริชัยมหาศากยมุนี พระคู่บ้านคู่เมืองแพร่ และ
งานส่งเสริมสัปดาห์พระพุทธศาสนา เนื่องในวันวิสาขบูชา ประจำปี 2565 ณ วัดพระบาทมิ่งเมืองวรวิหาร

 - ร่วมโครงการ “ผู้ว่าพาเข้าวัด ประชารัฐร่วมใจ ใฝ่รักษาศีล 5” ณ วัดดอนชัย ตำบลหัวฝาย อำเภอสูงเม่น จังหวัดแพร่

 - ร่วมออกตรวจการประกวดการจัดการขยะมูลฝอยชุมชน “จังหวัดสะอาด” ประจำปี 2565

 - ร่วมกับเจ้าหน้าที่ศูนย์วิจัยและพัฒนาการเกษตรแพร่ (ศวพ.แพร่) สำหรับเกษตรกรผู้ขอใบรับรอง GAP กับกรมวิชาการเกษตรในพื้นที่ตำบลน้ำชำ และตำบลหัวฝาย อำเภอสูงเม่น จังหวัดแพร่

 - ติดตามและขยายผลโครงการเกษตรอินทรีย์ (นางสุดใจ สีสด) บ้านค่างาม ตำบลดอนมูล
อำเภอสูงเม่น จังหวัดแพร่

 - มอบสารชีวภัณฑ์ให้เกษตรกรที่เข้าร่วมโครงการเกษตรอินทรีย์ แปลงใหญ่ และเกษตรกรทั่วไปในพื้นที่อำเภอสูงเม่น

 - ติดตามเยี่ยมกลุ่มวิสาหกิจชุมชนทิพย์สุราบ้านกวางชุมชน ตำบลบ้านกวาง อำเภอ สูงเม่น จังหวัดแพร่

 - ลงพื้นที่เยี่ยมเยียนประชาชนในพื้นที่ตำบลบ้านเหล่า ซึ่งเป็นผู้ตกเกณฑ์รายได้จากระบบ TPMAP ของอำเภอสูงเม่น จังหวัดแพร่

 - ร่วมโครงการจังหวัดเคลื่อนที่ มีการจัดนิทรรศการ ให้บริการคำแนะนำเกี่ยวกับการเกษตร
แจกเอกสารแผ่นพับเกี่ยวกับความรู้ด้านการเกษตร แจกเมล็ดพันธุ์ผัก และแจกสารชีวภัณฑ์ ไตรโคเดอร์มา
บิวเวอเรีย และเมตาไรเซียมหน่วยบำบัดทุกข์ บำรุงสุข สร้างรอยยิ้มให้ประชาชน ณ องค์การบริหารส่วนตำบลบ้านเหล่า

 - จัดกิจกรรมโครงการระบบส่งเสริมเกษตรแบบแปลงใหญ่ กิจกรรมเบิกแทนกรมการข้าว สนับสนุนการดำเนินกิจกรรมการบริหารจัดการศัตรูข้าว ให้แก่กลุ่มแปลงใหญ่ข้าว หมู่ 5 ตำบลบ้านเหล่า และ
กลุ่มแปลงใหญ่ข้าวหมู่ 4,5,7,8,11 ตำบลเวียงทอง

 - จัดเวทีถอดบทเรียนศูนย์จัดการดินปุ๋ยชุมชน (ศดปช.) โครงการศูนย์เรียนรู้การเพิ่มประสิทธิภาพการผลิตสินค้าเกษตร ปี 2565 กิจกรรมพัฒนาศูนย์จัดการดินปุ๋ยชุมชน (ศดปช.) และการเชื่อมโยงเครือข่าย ณ ศูนย์จัดการดินปุ๋ยชุมชน ตำบลร่องกาศ อำเภอสูงเม่น จังหวัดแพร่

 - ผลการต่อทะเบียนวิสาหกิจชุมชน อำเภอสูงเม่น มีเป้าหมายในการต่อทะเบียนวิสาหกิจชุมชน จำนวน 163 กลุ่ม ดำเนินการต่อทะเบียนแล้ว จำนวน 106 กลุ่ม คิดเป็นร้อยละ 65.03

 **มติที่ประชุม** รับทราบ

 **4.8 อำเภอร้องกวาง** นายภูเบศ สิริธราพงศ์ เกษตรอำเภอร้องกวาง แจ้งวาระ ดังนี้

 - วันที่ 2 พฤษภาคม พ.ศ. 2565 ร่วมกับ สำนักงานการปฏิรูปที่ดินจังหวัด ส่งมอบปัจจัยการผลิตด้านประมง ตามโครงการส่งเสริมและพัฒนาเกษตรทฤษฎีใหม่ ในเขตปฏิรูปที่ดินจังหวัดแพร่ ในพื้นที่อำเภอร้องกวาง จำนวน 8 ราย

 - วันที่ 25 พฤษภาคม 2565 ประกวดยุวเกษตรกรดีเด่น ในประเภทกลุ่มยุวเกษตรกรดีเด่น สมาชิกยุวเกษตรกรดีเด่น และที่ปรึกษากลุ่มยุวเกษตรกรดีเด่น ระดับเขต ปี 2565 ณ โรงเรียนราชประชา
นุเคราะห์ 25 จังหวัดแพร่

 - วันที่ 25 พฤษภาคม 2565 ตรวจสอบพื้นที่ประสบภัยด้านการเกษตร เกษตรกร จำนวน
8 ราย มีพื้นที่แปลงข้าวโพดเลี้ยงสัตว์เสียหายจากวาตภัย จำนวน 9 ไร่ ณ บ้านผาหมู หมู่ 8 ตำบลร้องกวาง อำเภอร้องกวาง

 - วันที่ 25 พฤษภาคม 2565 นายสมหวัง พ่วงบางโพ ผู้ว่าราชการจังหวัดแพร่ และคณะ
ลงพื้นที่ติดตามการเตรียมความพร้อมอุทกภัยในระดับอำเภอและท้องถิ่น ในพื้นที่ ตำบลไผ่โทน อำเภอร้องกวาง จังหวัดแพร่ จำนวน 3 จุด

 - สำรวจข้อมูลครัวเรือนเข้าร่วมโครงการเพื่อส่งเสริมการทำเกษตร ตามแนวทางขับเคลื่อนการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาเศรษฐกิจพอเพียง จังหวัดแพร่

 อำเภอร้องกวางจำนวน 95 ราย เข้าร่วม 43 ราย แบ่งเป็น ด้านพืช 12 ราย
ด้านปศุสัตว์ 26 ราย ด้านประมง 18 ราย

 - การประชุมเชิงปฏิบัติการเพื่อจัดทำ และปรับปรุงแผนปฏิบัติการรองรับภัยคุกคามความมั่นคงระดับตำบล ร่วมกับคณะทำงาน ตำบลมั่นคง มั่งคั่ง ยั่งยืน ตำบล เพื่อดำเนินโครงการกำกับและประเมินผล
“แผนตำบลมั่นคง มั่งคั่ง ยั่งยืน” ประจำปีงบประมาณ พ.ศ.2565 ในพื้นที่ตำบลแม่ยางตาล แม่ยางร้อง แม่ยางฮ่อ

 - เข้าร่วมขบวนแห่เครื่องสักการะในงานประเพณีไหว้พระพุทธโกศัยศิริชัยมหาศากยมุนี
พระคู่บ้านคู่เมืองแพร่ และงานส่งเสริมพระพุทธศาสนา เนื่องในวันวิสาขบูชา ประจำปี 2565 เพื่อส่งเสริมงานประเพณีที่สำคัญของจังหวัดแพร่ ที่มีมาอย่างยาวนาน ณ วัดพระบาทมิ่งเมืองฯ อำเภอเมือง จังหวัดแพร่

 **มติที่ประชุม** รับทราบ

 **4.9 อำเภอสอง** นายสำรวย ปัทม์ธรรม เกษตรอำเภอสอง แจ้งวาระ ดังนี้

 - จัดหาเมล็ดพันธุ์ผักชนิดต่างๆ เพื่อสนับสนุนให้โครงการเพื่อส่งเสริมการทำเกษตร ตามแนวทางขับเคลื่อนการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาเศรษฐกิจพอเพียง อำเภอสอง

 - วันที่ 23 พฤษภาคม 2565 ต้อนรับคณะกรรมการตัดสินการประกวดแปลงใหญ่ดีเด่น ระดับจังหวัด ปี 2565 ณ แปลงใหญ่พริก ตำบลหัวเมือง อำเภอสอง จังหวัดแพร่

 - รายงานขอมูลผู้ประสบอุทกภัย เมื่อวันที่ 18 พฤษภาคม 2565 มีพื้นที่ประสบอุทกภัย หมู่ที่ 8 ,9 ตำบลบ้านกลาง อำเภอสอง จังหวัดแพร่ โดยตรวจสอบพื้นที่เสียหายทางการเกษตร จำนวน 154 ไร่ เกษตรกร จำนวน 52 ราย โดยได้รายงานผลการตรวจสอบให้องค์การบริหารส่วนตำบลบ้านกลาง ให้ความช่วยเหลือต่อไป

 มติที่ประชุม รับทราบ

 **4.10 อำเภอลอง** นางจรรฎา ดีปาละ เกษตรอำเภอลอง แจ้งวาระ ดังนี้

 - จัดกิจกรรมกระบวนการเรียนรู้ให้กับเกษตรกรผู้นำ ครั้งที่ 3/2565

 - จัดกระบวนการเรียนรู้ด้านการอารักขาพืช กิจกรรมจัดกระบวนการเรียนรู้แก่เกษตรกร

 - จัดเวทีชุมชนส่งเสริมการรวมกลุ่ม สร้างเครือข่ายเกษตรกรปลอดการเผา ในพื้นที่นำร่องกลุ่มเดิมตำบลบ้านปิน

 - จัดประชุมเชื่อมโยงการดำเนินงานคณะกรรมการเครือข่าย ศพก. และแปลงใหญ่ ระดับอำเภอ ครั้งที่ 3 ณ ที่ทำการกลุ่มแปลงใหญ่ข้าวโพดเลี้ยงสัตว์ หมู่ที่ 11 ตำบลบ้านปิน อำเภอลอง จังหวัดแพร่

 - ลงพื้นที่จัดเก็บข้อมูลและตรวจประเมินแปลงเบื้องต้น GAP เกษตรกรผู้ปลูกส้มและส้มโอโครงการส่งเสริมการผลิตสินค้าเกษตรตามมาตรฐาน GAP

 - ติดตามการดำเนินโครงการส่งเสริมการเพิ่มประสิทธิภาพการผลิตไผ่และหวายเพื่อความยั่งยืน

 - ตรวจสอบจุด hot spot ในพื้นที่การเกษตร ตำบลทุ่งแล้ง อำเภอลอง จังหวัดแพร่

 - ร่วมการตรวจประเมินผลงานหมู่บ้านเข้มแข็งตามแนวทาง "แผ่นดินธรรมแผ่นดินทอง” (หมู่บ้านอยู่เย็น) ประจำปี 2565

 - ร่วมพิธีปิดโครงการพัฒนาอาชีพและนวัตกรรมที่ใช้ชุมชนเป็นฐาน

 - สรุปผลการสำรวจข้อมูลที่มีครัวเรือนความต้องการเข้าร่วมโครงการเพื่อส่งเสริมการทำเกษตร

เป้าหมายอำเภอลอง จำนวน 691 ครัวเรือน มีผู้ประสงค์เข้าร่มโครงการ จำนวน 192 ครัวเรือน มีผู้ไม่ประสงค์เข้าร่มโครงการ จำนวน 499 ครัวเรือน

 มติที่ประชุม รับทราบ

 **4.11 อำเภอเด่นชัย** นายศุภมิตร อินต๊ะเกษตรอำเภอเด่นชัย แจ้งวาระ ดังนี้

 - ร่วมดำเนินงานโครงการขับเคลื่อนการขจัดความยากจน และพัฒนาคนทุกช่วงวัยอย่างยั่งยืนตามหลักปรัชญาเศรษฐกิจพอเพียง อำเภอเด่นชัย

 - จัดกิจกรรมปลูกต้นไม้ เนื่องในวันต้นไม้ประจำปีของชาติ พ.ศ. 2565 ณ สำนักงานเกษตรอำเภอเด่นชัย

 - ลงพื้นที่ให้คำแนะนำการจัดการเพลี้ยแป้งสีชมพูในแปลงมันสำปะหลัง ในพื้นที่ตำบลไทรย้อย

 - ร่วมหารือกับกลุ่มเกษตรผู้ปลูกมะไฟ ร่วมกับสำนักงานพาณิชย์จังหวัดแพร่และองค์การบริหารส่วนจังหวัดแพร่ ผู้นำชุมชน หมู่ที่ 7 ตำบลห้วยไร่

 มติที่ประชุม รับทราบ

 **4.12 อำเภอวังชิ้น** นางสาวนงเยาว์ แก้ววิเศษ นักวิชาการส่งเสริมการเกษตรชำนาญการ รักษาราชการแทนเกษตรอำเภอวังชิ้นแจ้งวาระ ดังนี้

 - ผลการดำเนินงานเดือนพฤษภาคม 2565

 จัดประชุมเชื่อมโยงเครือข่าย ศพก. และแปลงใหญ่ ระดับอำเภอครั้งที่ 3

 จัดเวทีชุมชน สร้างเครือข่ายเกษตรกรปลอดการเผา

 สำรวจข้อมูลการใช้สารเคมี

 จัดกระบวนการเรียนรู้แก่เกษตรกรเพื่อพัฒนาและยกระดับคุณภาพ ศจช.ตำบลนาพูน

 ต้อนรับคณะกรรมการคัดเลือกแปลงใหญ่ดีเด่นระดับจังหวัด

 สำรวจข้อมูลครัวเรือนที่มีความต้องการด้านการเกษตร (TPMAP)

 - แผนการดำเนินงาน เดือนมิถุนายน 2565

 วันที่ 2 มิถุนายน 2565 การคัดเลือก ศจช. และ ศดปช. ระดับจังหวัด

 วันที่ 26 มิถุนายน 2565 จัดกระบวนการเรียนรู้ให้กับเกษตรกรผู้นำ ครั้งที่ 5 (ศจช.)

 - สถานการณ์การผลิตพืชเศรษฐกิจหลักอำเภอวังชิ้น

|  |  |  |  |  |
| --- | --- | --- | --- | --- |
| **สินค้า** | **พื้นที่ปลูก (ไร่)** | **ผลผลิตเฉลี่ย (กิโลกรัมต่อไร่)** | **ราคา (บาท/ตัน)** | **มูลค่า (ล้านบาท)** |
| หน่อไม้เป๊าะ | 1,136 | 9,000 | 7,666\* | 10 |
| ทุเรียน | 968.25 | 2,000 | 150,000\*\* | 300\* |

\* หมายถึง ราคาเฉลี่ยตามเกรด

\*\* หมายถึง คาดการณ์ปริมาณผลผลิต/ราคา

 - การเตรียมงานคลินิกเกษตร ไตรมาส 4 ปี 2565

 กำหนดจัดงานคลินิกเกษตรเคลื่อนที่ในพระราชานุเคราะห์ สมเด็จพระบรมโอรสาธิราชฯ สยามกุฎราชกุมาร ครั้งที่ 4 ปีงบประมาณ พ.ศ.2565 วันที่ 27 กรกฎาคม 2565 ณ โรงเรียนบ้านใหม่ (สมบัติทวีประชาสรรค์)

 มติที่ประชุม รับทราบ

 **4.13 อำเภอหนองม่วงไข่** นายธเนศพล วงศ์เจริญเกษตรอำเภอหนองม่วงไข่ แจ้งวาระ ดังนี้

 - วันที่ 10 พฤษภาคม 2565 ประชุมคณะกรรมการเครือข่าย ศพก. และแปลงใหญ่ ระดับอำเภอ

 - วันที่ 11 และ 24 พฤษภาคม 2565 จัดกระบวนการเรียนรู้แก่เกษตรกร เพื่อพัฒนาและยกระดับคุณภาพ ศจช.

 - วันที่ 12 พฤษภาคม 2565 จัดเวทีถอดบทเรียน ศดปช.

 - วันที่ 17 พฤษภาคม 2565 จัดเวทีชุมชนส่งเสริมการรวมกลุ่ม สร้างเครือข่ายเกษตรกรปลอดการเผา

 - วันที่ 19 พฤษภาคม 2565 จัดงานคลินิกเกษตรเคลื่อนที่ในพระราชานุเคราะห์ ณ โรงเรียนบ้านวังหลวง

 - สรุปข้อมูลครัวเรือนที่มีความต้องการเข้าร่วมโครงการเพื่อส่งเสริมการทำเกษตร ตามแนวทางการขจัดความยากจนและพัฒนาคนทุกช่วงวัยอย่างยั่งยืนตามแนวทางเศรษฐกิจพอเพียง อ.หนองม่วงไข่ จ.แพร่ โดยมีเกษตรกรมีความต้องการด้านพืช จำนวน 32 ราย (ปลูกในกระถาง 8 ราย , ปลูกที่สวน/บริเวณบ้าน 24 ราย) ด้านปศุสัตว์ จำนวน 46 ราย (ไก่พื้นเมือง 23 ราย , ไก่ไข่ 16 ราย , โค/กระบือ 7 ราย) ด้านประมง จำนวน 17 ราย (กบในบ่อพลาสติก 6 ราย , ปลาดุกในบ่อพลาสติก 3 ราย , ปลากินพืช 8 ราย)

 - ผลการต่อทะเบียนวิสาหกิจชุมชน อำเภอหนองม่วงไข่ มีจำนวนวิสาหกิจชุมชน ปี 2564 จำนวน 129 กลุ่ม เพิกถอนทะเบียนวิสาหกิจชุมชน จำนวน 29 กลุ่ม วิสาหกิจชุมชนใหม่ปี 2565 จำนวน 1 กลุ่ม รวมวิสาหกิจชุมชน ปี 2565 จำนวน 101 กลุ่ม

 มติที่ประชุม รับทราบ

 **ระเบียบวาระที่ 5 เรื่องเพื่อพิจารณา**

 **5.1 แผนการปฏิบัติงานตามระบบส่งเสริมการเกษตรเดือนมิถุนายน 2565**

 มติที่ประชุม เห็นชอบ

 **ระเบียบวาระที่ 6 วาระงานสหกรณ์ออมทรัพย์กรมส่งเสริมการเกษตร จำกัด**

 **6.1 ชี้แจงการทำความยินยอมของสมาชิกผู้เอาประกันภัย เนื่องจากสหกรณ์ออมทรัพย์
กรมส่งเสริมการเกษตร จำกัด ได้จัดสวัสดิการทำประกันชีวิตกลุ่มให้แก่สมาชิกและสมาชิกสมทบทุกคน**

 (1) สหกรณ์ฯ ได้จัดสวัสดิการทำประกันชีวิตกลุ่มให้แก่สมาชิกและสมาชิกสมทบทุกคน (อายุ
ไม่เกิน 80 ปี) ฟรี เริ่มตั้งแต่ปี 2552 เป็นต้นมา โดยคุ้มครองกรณีเสียชีวิต 100,000 บาท เสียชีวิตด้วยอุบัติเหตุ 200,000 บาท และเสียชีวิตด้วยอุบัติเหตุพิเศษ (ขณะโดยสารรถไฟ การขนส่งมวลชน ลิฟต์ อยู่ในโรงมหรสพ โรงแรม อาคารสาธารณะ) 300,000 บาท โดยสหกรณ์ฯ ต้องส่งข้อมูลของสมาชิกให้บริษัทประกัน ได้แก่ ชื่อ นามสกุล เพศ อายุ วัน เดือน ปีเกิด เลขประจำตัวประชาชน 13 หลัก เลขที่สมาชิก เพื่อประกอบการทำประกันชีวิตกลุ่มดังกล่าว

 (2) ปัจจุบันสหกรณ์ฯได้ทำประกันชีวิตกลุ่มสมาชิกกับบริษัทไทยประกันชีวิต จำกัด(มหาชน) และได้มีกฎหมายพระราชบัญญัติคุ้มครองข้อมูลส่วนบุคคล พ.ศ.2562 มีผลใช้บังคับในวันที่ 1 มิ.ย 2565 กำหนดให้การเก็บรวบรวม ใช้ และเปิดเผยข้อมูลส่วนบุคคลจะต้องได้รับความยินยอมจากเจ้าของข้อมูล ซึ่งบริษัทไทยประกันชีวิตฯได้จัดส่งหนังสือการให้ความยินยอมของผู้เอาประกันมาเพื่อให้สมาชิกและสมาชิกสมทบทุกคน (อายุไม่เกิน 80 ปี) ที่สหกรณ์ฯได้ทำประกันชีวิตกลุ่มไว้กับบริษัทฯ เพื่อให้ความยินยอมดังกล่าว

 (3) สหกรณ์ฯ ได้จัดส่ง หนังสือขอความร่วมมือไปยังตัวแทนสหกรณ์ฯทุกแห่งเพื่อแจ้งให้สมาชิกทราบ และดำเนินการจัดทำหนังสือให้ความยินยอมและรวบรวมส่งให้สหกรณ์ฯ

 (4) สหกรณ์ฯได้ส่งหนังสือดังกล่าวให้สมาชิกบำนาญและสมาชิกสมทบโดยตรงทุกรายด้วยแล้ว เมื่อสมาชิกได้รับแล้ว กรอกแบบหนังสือให้ความยินยอมแล้วพับเอกสารส่งกลับตามแบบธุรกิจตอบรับที่สหกรณ์ฯส่งให้โดยไม่ต้องติดแสตมป์ กรณีสมาชิกบำนาญและสมาชิกสมทบยังไม่ได้รับหนังสือสามารถติดต่อสำนักงานเกษตรจังหวัดหรือหน่วยงานตัวแทนสหกรณ์เพื่อจัดทำหนังสือให้ความยินยอมหรือดาวน์โหลดแบบฟอร์มได้ที่
เว็ปไซต์สหกรณ์ฯ เมนูดาวน์โหลด หัวข้อที่ 47 กรอกแบบแล้วจัดส่งให้สหกรณ์ฯโดยตรงที่ ผู้จัดการสหกรณ์
ออมทรัพย์กรมส่งเสริมการเกษตร จำกัด ตู้ปณ. 174 ปณจ.จตุจักร กรุงเทพมหานคร 10900 วงเล็บมุมซอง “ข้อมูลส่วนบุคคล” หรือส่งผ่านหน่วยงานตัวแทนสหกรณ์ฯ http://www.savco-doae.com/COOP1/show.php?No=17

 (5) ขอความร่วมมือสมาชิกจัดส่งหนังสือให้ความยินยอมดังกล่าวให้สหกรณ์ฯภายในวันที่
31 พฤษภาคม 2565 หรืออย่างช้าภายในวันที่ 6 มิถุนายน 2565 เพื่อสหกรณ์ฯสามารถให้บริการด้านสวัสดิการแก่สมาชิกได้อย่างต่อเนื่อง

 (6) กรณีสมาชิกไม่ได้ทำคำยินยอมตามแบบของบริษัท ทางบริษัทก็จะไม่สามารถให้เก็บรวบรวม ใช้หรือเปิดเผยข้อมูลของสมาชิกท่านนั้น เป็นเหตุให้บริษัทฯ ไม่สามารถทำประกันให้กับสมาชิกท่านนั้นได้ ทั้งนี้ การให้ความยินยอมก็เพื่อประโยชน์ของสมาชิก ที่บริษัทประกันต้องปฏิบัติตามกฎหมายคุ้มครองข้อมูลส่วนบุคคล

 (7) สหกรณ์ฯทำประกันชีวิตกลุ่มให้สมาชิกทุกปี ถ้าไม่มีการเปลี่ยนบริษัทประกันก็ไม่ต้องทำคำยินยอมใหม่

 (8) กรณีสมาชิกอยู่ต่างประเทศ ส่งคำยินยอม พร้อมหลักฐานการอยู่ต่างประเทศ ทางอีเมล์สหกรณ์ฯ sahakorn\_doae@hotmail.com

 **6.2 ทุนการศึกษาบุตร** **ประจำปี 2565**

 - ยื่นใบสมัคร/เริ่มรับสมัคร 1 มิ.ย. 65 ถึง 18 ก.ค. 65

 - สมัครได้ครอบครัวละ 1 คนเท่านั้น

 - เป็นสมาชิก/สมาชิกสมทบไม่น้อยกว่า 1 ปี

 - ครอบคลุมถึงบุตรบุญธรรมที่ถูกต้องตามกฎหมาย

 - ทุนส่งเสริมการศึกษา ยื่นใบสมัครได้ที่ หน่วยงานที่ตนเองสังกัด

 - ทุนเรียนดี ยื่นใบสมัครได้ที่ สหกรณ์ฯ หรือทางไปรษณีย์

 - สอบถามรายละเอียดเพิ่มเติม โทร 02-558-0162

 มติที่ประชุม รับทราบ

 **เลิกประชุมเวลา 12.15 น. .**